**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.07.2024, ora 08.00 – 15.07.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.07.2024, ora 07.00**

**RÂURI**

**Debitele au fost** **în general în scădere**, exceptând râurile din bazinele hidrografice: Tur, Crasna, Barcău, Caraș, Nera, Cerna, Jiu, Olt, Vedea, Argeș, Ialomița, Bârlad, afluenții Prutului și pe cele din Dobrogea, unde au fost staționare.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mari (în jurul și peste normalele lunare) pe cursul superior al Bistriței și mai mici (sub 30% din normalele lunare) pe râurile din bazinele hidrografice: Crasna, Barcău, Crişuri, Moravița, Caraș, Nera, Cerna, Vedea, Buzău, Râmnicu Sărat, Putna, Trotuș, Suceava, Bârlad, Prut, pe unii afluenți din bazinul mijlociu și inferior al Jiului, pe unii afluenți din bazinul Oltului, pe unii afluenți din bazinul superior al Argeșului, pe cursul inferior al Ialomiței și pe unele râuri din Dobrogea.

În interval a fost emisă **o atenționare hidroogică** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în general staționare**, exceptând râurile din bazinele hidrografice: Vișeu, Iza, Someș, Crișuri și Mureș, unde vor fi în scădere.

Sunt posibile creșteri de niveluri și debite pe unele râuri mici din zonele de deal și de munte ca urmare a precipitațiilor sub formă de aversă, izolate, prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 14-15.07.2024 **a fost în scădere, având valoarea de 4500 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi în scădere (4400 m3/s).**

În aval de Porţile de Fier debitele vor fi în scădere.

**ALIMENTĂRI CU APĂ**

**A.B.A. Prut-Bârlad**

**Județul Iași:**

Se menține situația de restricții și încetarea livrării apei în alimentarea cu apă pentru piscicultură la urmatoarele folosințe:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

Se menține situația de restricții în alimentarea cu apă la folosința:

-S.C. APAVITAL S.A. Iași prin reducerea debitelor de la 33.0 l/s la 26 l/s la sursa r. Bahlui – ac. Pârcovaci.

**Județul Vaslui:**

Se aplică prevederile „Planului de restricții și folosire a apei în perioade deficitare”, astfel:

-treapta III -începând cu 01.07.2024 pentru ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Buzău-Ialomița**

Conform Planului de restricții și folosire a apelor în perioadele deficitare, pentru BH Buzău și BH Calmatui 2021 – 2025, începând cu data de 03.07.2024 s-a trecut la aplicarea treptei III pentru sectorul 1 râul Buzău - vărsare – ph Banița și râul Călmățui - confluență Dunăre – izvor.

**2.** **Situaţia meteorologică în intervalul 14.07.2024, ora 09.00 –15.07.2024, ora 06.00**

**Este în vigoare mesajul 2 din avertizarea meteorologică nr. 78, valabil pentru datele de 15 și 16.07.2024, astfel:**

**-COD PORTOCALIU vizând** **val de căldură persistent, caniculă și disconfort termic accentuat:** „în Maramureș și în cea mai mare parte a Transilvaniei, valul de căldură va persista și se va intensifica. Va fi caniculă, iar temperaturile maxime vor fi de 35...40 de grade. Disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități. Local, minimele termice nu vor coborî sub 20 de grade, astfel că vor caracteriza nopți tropicale.” (9 județe vizate: ***BISTRIŢA-NĂSĂUD, BRAŞOV, CLUJ, COVASNA, HARGHITA, MARAMUREŞ, MUREŞ, SĂLAJ şi SIBIU***)***;***

**-COD ROŞU vizând val de căldură intens și persistent, caniculă și disconfort termic deosebit de accentuat:** ,,în Crișana, Banat, Oltenia, Muntenia, Moldova, Dobrogea și sud-vestul Transilvaniei, valul de căldură va continua să se intensifice. Se vor înregistra temperaturi maxime între 37 și 42 de grade, iar pe litoral vor fi de 33...36 de grade. Disconfortul termic va fi deosebit de accentuat, iar indicele temperatură-umezeală (ITU) va depăși pragul critic de 80 de unități. Minimele termice nu vor coborî sub 22 de grade, astfel că vor caracteriza nopți tropicale. *Notă: Valul de căldură va persista în toată țara și în zilele următoare.*” (33 de județe vizate: ***ALBA, ARAD, ARGEŞ, BACĂU, BIHOR, BOTOŞANI, BRĂILA, BUZĂU, CARAŞ-SEVERIN, CĂLĂRAŞI, CONSTANŢA, DÂMBOVIŢA, DOLJ, GALAŢI, GIURGIU, GORJ, HUNEDOARA, IALOMIŢA, IAŞI, ILFOV, MEHEDINŢI, NEAMŢ, OLT, PRAHOVA, SATU MARE, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI*)*.***

**În ţară** valul de căldură a persistat și a fost intens cu precădere în vest, sud și est. A fost caniculă în majoritatea regiunilor, cu disconfort termic deosebit de accentuat, *iar indicele temperatură-umezeală (ITU) a atins și a depășit pragul critic de 80 de unități în Banat, Crișana, Maramureș, Oltenia, Muntenia, Moldova și în cea mai mare parte a Transilvaniei și a Dobrogei*. Temperaturile maxime s-au situat între 30 de grade la Mangalia și 41 de grade la Calafat, Slatina și București-Filaret. Cerul a fost mai mult senin, însă în a doua parte a zilei au fost perioade cu înnorări mai accentuate, descărcări electrice și averse slabe în zona Carpaților Meridionali, în Munții Apuseni și în nordul Carpaților Orientali. Vântul a suflat slab și moderat, cu unele intensificări în vestul teritoriului. Valorile termice la ora 6

se încadrau între 12 grade la Miercurea Ciuc și 30 de grade la Dumbrăvița de Codru.

**Observație:** în intervalul de diagnoză *au fost în vigoare 6 atenționări meteorologice cod galben pentru fenomene meteorologice periculoase imediate, 3 emise de către SRPV Cluj, 2 emise de către SRPV Bacău și 1 emisă de către SRPV Sibiu.*

**La Bucureşti** valul de căldură intens și disconfortul termic deosebit de accentuat au persistat, iar *indicele temperatură-umezeală (ITU) a depășit pragul critic de 80 de unități*. Cerul a fost mai mult senin, iar vântul a suflat slab și moderat. Temperatura maximă a fost de 41 de grade la Filaret, 40 de grade în Băneasa și 39 de grade la Afumați, iar la ora 6 se înregistau 18 grade în Băneasa, 19 grade la Afumați și 22 de grade la Filaret.

**3. Prognoza meteorologică în intervalul 15.07.2024, ora 09.00-16.07.2024, ora 9.00**

**În ţară** valul de căldură va fi persistent și intens, va fi caniculă în cea mai mare parte a țării, iar disconfortul termic deosebit de accentuat, cu indice temperatură-umezeală (ITU) peste pragul critic de 80 de unități. Temperaturile maxime se vor încadra între 35 și 42 de grade, iar pe litoral vor fi de 33...36 de grade; noaptea va fi tropicală în majoritatea zonelor, astfel că minimele termice vor fi cuprinse în general între 17 și 28 de grade (cu valori mai mici în zonele depresionare). Cerul va fi variabil, mai mult senin dimineața și noaptea, însă în a doua parte a zilei vor fi perioade cu înnorări accentuate, averse ce vor avea și caracter torențial, descărcări electrice și intensificări de scurtă durată ale vântului pe arii restrânse în zonele montane, cu precădere în cele vestice și nordice și izolat în Crișana și Maramureș. Cantitățile de apă pot depăși punctiform 15...20 l/mp.

**La Bucureşti** valul intens de căldură va persista. Temperatura maximă se va situa în jurul a 41 de grade, iar cea minimă va fi de 21...23 de grade. Disconfortul termic se va menține deosebit de accentuat, cu indice temperatură-umezeală (ITU) peste pragul critic de 80 de unități. Cerul va fi mai mult senin, iar vântul va sufla slab până la moderat.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Dâmbovița** informează telefonic că în data de 14.07.2024, la ora 15:15, a fost semnalat un incendiu pe raza comunei Corbii Mari. Au ars vegetație uscată și cca 2,5 t de deșeuri depozitate necontrolat, fiind afectată o suprafață de 10000 mp. Echipajele I.S.U. Dâmbovița au lichidat incendiul la ora 16:05.

**I.G.S.U.** informează telefonic că în seara zilei de 14.07.2024 a izbucnit un incendiu care s-a manifestat cu degajări mari de fum pe o suprafață de cca 1000 mp la un depozit de deșeuri din municipiul Fetești, jud. Ialomița. A fost emis un mesaj prin sistemul Ro-Alert pentru avertizarea populației. Echipajele I.S.U. Ialomița au intervenit pentru stingere și au lichidat incendiul.

**2. În domeniul solului şi vegetaţiei**

**A.R.B.D.D. Tulcea** informează telefonic că în data de 14.07.2024, în jurul orei 04:00, a fost semnalat un incendiu de vegetație în desfășurare în extravilanul localității C.A. Rosetti, în zona Amenajării Piscicole Popina-bazin principal EC 22, pe raza Districtului Ecologic Sulina. Ard stuf, papură și rogoz. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția Comunicare**